《东篱丙辰季秋作》
元代·叶颙

曳杖东篱下，层峦列环岫。南山如有情，青翠俯相就。

松桂二老如，烟霏乍无有。孤云屡出奇，群峰竞呈秀。

图彩写晴岚，琴音漱寒溜。采采黄金英，芳香满衣袖。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。